CELEX: 62019TN0497
Language: bg
Date: 2019-07-08 00:00:00
Title: Дело T-497/19: Жалба, подадена на 8 юли 2019 г. — CZ и др./ЕСВД

9.9.2019   
            
            
               BG
            
            
               Официален вестник на Европейския съюз
            
            
               C 305/62
            
         
      Жалба, подадена на 8 юли 2019 г. — CZ и др./ЕСВД
      (Дело T-497/19)
      (2019/C 305/72)
      Език на производството: френски
      
         Страни
      
      
         Жалбоподатели: CZ, DB, DC и DD (представител: J.-N. Louis, адвокат)
      
         Ответник: Европейска служба за външна дейност (ЕСВД)
      
         Искания
      
      Жалбоподателите молят Общия съд:
      
                  —
               
               
                  да отмени решението на ЕСВД, с което се отхвърля тяхното искане от 4 юни 2018 г.;
               
            
                  —
               
               
                  да осъди ЕСВД да заплати съдебните разноски.
               
            
         Основания и основни доводи
      
      В подкрепа на жалбата им за отмяна на решението на ЕСВД, с което се отхвърля тяхното искане за приемане на мерки от естество да сложат край на нарушението на принципа на равностойност на покупателната способност между длъжностните лице и служителите, независимо от местоработата им, жалбоподателите изтъкват три основания.
      
                  1.
               
               
                  Първото основание е изведено от нарушение на задължението за мотивиране и на принципа на равностойност на покупателната способност между длъжностните лица, независимо от местоработата им. На първо място, жалбоподателите изтъкват, че обжалваното решение е опорочено от пълна липса на мотиви, което е пречка да се схване неговата основателност и не позволява на Общия съд да упражни своя съдебен контрол. На второ място, жалбоподателите считат, че те упражняват своите функции при същите условия като техните колеги, които са назначени в представителството на Европейската комисия в Париж, и че следователно те трябва да получават надбавка с фиксирана стойност за представителни разходи като последните. Накрая, те считат, че спазването на принципа на равностойност на покупателната способност е несъвместимо със съществуването на един и същ корекционен коефициент за длъжностните лица, назначени в Париж, Страсбург, Марсилия и Валенсиен.
               
            
                  2.
               
               
                  Второто основание е изведено от принципа на равно третиране и недопускане на дискриминация, доколкото жалбоподателите не получават надбавка с фиксирана стойност за представителни разходи, за разлика от техните колеги, назначени на работа в представителството на Европейската комисия в Париж, въпреки че те упражняват функциите си при едни и същи условия.
               
            
                  3.
               
               
                  Третото основание е изведено от нарушение на задължението за полагане на грижа, което налага на компетентния орган да посочи в мотивите на оспорваното решение причините, които са го накарали да отдаде по-голямо значение на интереса на службата.